**Anexa 4**

**Documente obligatorii la momentul contractarii cererilor de finantare in cadrul Prioritatii de investitii 5.2 – Realizarea de actiuni destinate imbunatatirii mediului urban, revitalizarii oraselor, regenerarii si decontaminarii terenurilor industriale dezafectate (inclusive a zonelor de reconversie), reducerii poluarii aerului si promovarii masurilor de reducere a zgomotului**

Modificări la actele constitutive/de infiintare ale solicitantului și de identificare a reprezentantului legal al solicitantului (dacă este cazul)

În cazul în care există modificări la documentele anexate la cererea de finanțare acestea se vor anexa la documentația de contractare sau se vor transmite documentele statutare consolidate.

Ultimele situații financiare încheiate (dacă este cazul) ale solicitantului

În cazul în care pe parcursul procesului de evaluare și selecție intervine încheierea unui an fiscal și termenul limită de depunere a situațiilor financiare a anului respectiv, se vor anexa ultimele situații financiare încheiate. Documentele se depun în copie conformă cu originalul.

Plan de situație a imobilelor - planşă pe suport topografic vizat de oficiul de cadastru și publicitate imobliară teritorial, întocmit în conformitate cu prevederile Legii 50/1991 cu modificările și completările ulterioare

Documentul va avea obligatoriu viza Oficiului de cadastru și publicitate imobiliară.

Documentul se depune în copie conformă cu originalul.

Modificări asupra declarațiilor pe proprie răspundere anexate la depunerea cererii de finanțare, precum și asupra mandatului special (dacă este cazul)

Certificat de atestare fiscală, referitor la obligațiile de plată la bugetul local și bugetul de stat,

Extrasul de atestare fiscală trebuie să fie în termen de valabilitate.

În cazul parteneriatelor toţi membrii parteneriatului vor prezenta acest document. Documentul se depune în original.

Certificatul de cazier fiscal al solicitantului

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

În cazul parteneriatelor toţi membrii parteneriatului vor prezenta acest document.

Documentul se depune în original.

Declaraţia reprezentantului legal prin care se certifică faptul că pe parcursul procesului de evaluare şi selecţie au fost/nu au fost înregistrate modificări asupra unora sau a tuturor documentelor depuse la cererea de finanţare (acolo unde este cazul)- Modelul G din anexa 5.2.3 la Ghidul solicitantului.

Documentul se depune în original în etapa precontractuală și nu va face parte din contractul de finanțare.

Actualizări asupra documentelor privind dreptul de proprietate si extras de carte funciară actualizat, etc.

În cazul în care sunt modificări asupra documentelor privind dreptul de proprietate ce pot afecta eligibilitatea și implementarea proiectului, acestea se vor anexa la documentația de contractare. De asemenea, se vor solicita extrase de carte funciară actualizate și în termen de valabilitate (emise cu maxim 30 de zile calendaristice înaintea depunerii documentelor la sediul ADR) pentru dovedirea îndeplinirii criteriilor de eligibilitate la momentul contractării.Este obligatorie îndeplinirea condiției privind înscrierea definitivă a dreptului de proprietate și depunerea extraselor de carte funciară aferente cel mai târziu în termenul maxim de 30 zile lucrătoare de la data primirii notificării privind demararea etapei precontractuale în conformitate cu prevederile secțiunii 8.5 Etapa precontractuală din cadrul Ghidului solicitantului -Condiții generale de accesare a fondurilor în cadrul POR 2014-2020.

Notă: Nu se acceptă modificarea locului/amplasamentului de implementare a activităților proiectelor care implică realizarea de lucrări de construcție cu autorizație de construire.

Actualizări ale autorizaţiei de construcţie/demolare (dacă este cazul)

Aceste documente trebuie să fie anexate în copie conformă cu originalul, în termen de valabilitate la data semnării contractului.

Hotărârea/hotărârile Consiliului Local/Județean de aprobare a proiectului în conformitate cu ultima formă a bugetului rezultat în urma etapei de evaluare și selecție

În conformitate cu declarația de angajament, precum și cu ultima formă a bugetului se va transmite hotărârea de aprobare a proiectului. În cazul parteneriatelor toţi partenerii vor depune aceste documente. Documentele se depun în copie conformă cu originalul.

Modificări asupra devizului general în conformitate cu ultima forma a bugetului rezultat în urma etapei de evaluare și selecție, dacă este cazul

Modificări asupra listei de lucrări cu încadrarea acestora pe secțiunea de cheltuieli eligibile /ne-eligibile (dacă este cazul)

Decizia finală emisă de autoritatea competentă privind evaluarea impactului asupra mediului şi studiul de impact asupra mediului în cazul în care proiectul se supune procedurii privind evaluarea impactului asupra mediului în conformitate cu HG nr. 445/2009 privind evaluarea impactului anumitor proiecte publice şi private asupra mediului, dacă este cazul.

Avizul Natura 2000, dacă este cazul, în conformitate cu prevederile OUG 57/2007 privind regimul ariiilor naturale protejate, conservarea habitatelor natural, a florei şi faunei sălbatice, cu modificările şi completările ulterioare.

Acest document se depune în copie conform cu originalul.

Avizul/ Acordul ISC (dacă este cazul)

Aceste documente se depun în copie conform cu originalul.

Alte documente actualizate (dacă este cazul)

**Notă:**

(1) În cazul în care solicitantul nu transmite documentele enumerate în cadrul prezentei secțiuni cel mai târziu în termenul maxim de 30 zile lucrătoare de la data primirii notificării privind demararea etapei precontractuale, conform secțiunii 8.5 Etapa precontractuală din cadrul Ghidului solicitantului -Condiții generale de accesare a fondurilor în cadrul POR 2014-2020 proiectul va respins de la finanțare.